ગુજરાત પ્રદેશ કોંગ્રેસનાં પૂર્વ મહામંત્રી અને જામનગર જિલ્લાનાં પ્રભારી તથા બોગસ બીપીએલ રાશનકાર્ડ તળે અનાજ કૌભાંડનાં ફરિયાદી આદમભાઈ ચાકીએ રાજ્યનાં પુરવઠા વિભાગનાં સચિવ સંગીતા સિંહને પત્ર લખી જેની એક નકલ કલેક્ટર કચ્છને મોકલીને જણાવ્યું છે કે, ભુજમાં કાર્યરત સસ્તા અનાજની દુકાનો પર થતા ભ્રષ્ટાચાર અને તે પૈકી ભુજ શહેરમાં કુલ ૪૦ દુકાનોનાં કુલ ૧૩,૭૦૩ બીપીએલ કાર્ડ ધારકો પૈકીમાં બનાવાયેલા બોગસ બીપીએલ કાર્ડ બાબતે તપાસ કરી જવાબદારો સામે ફોજદારી ફરિયાદ કરવા માટે અગાઉ આધાર પુરાવા સાથે લેખિત ફરિયાદો કરવામાં આવી હતી.